คุณค่ะ พอดีประจำเดือนหนูไม่มา เลยกำหนดที่จะมา 15 วันแล้วค่ะ ก่อนหน้านี่ประจำเดือนหนูมาวันที่ 22 มกราคม มันครบกำหนดอีกที่ คือ 19 กุมภาพันธ์ แต่ประจำเดือนไม่มา ก่อนหน้าที่่ครบกำหนดประจำเดือนจะมา 2 วัน หนูนอนดึ ตอนตี 4 ทุกคืน ตื่นเที่ยง ก่อนจะถึงประจำเดือนมีสัญญาณเตือนเหมือนประจำเดือนจะมา หงุดหงิด เจ็บเต้านม ตกขาวมา ปวดท้องน้อย ก็คิดว่าประจำเดือนกำลังจะมา พอถึงกำหนดประจำเดือนไม่มา แล้วทำให้เครียด ตอนนี้อยู่เหมือนความรู้สึกว่าประจำเดือนจะมาแต่ก็ไม่มาสักที่ บวกกับหนูอ้วนด้วย แต่ลองซื้อที่ตรวจครรถ์มาดูไม่ท้องน่ะค่ะ แต่แปลกใจทำไมประจำเดือนไม่มา ตอนนี้กินยาสตรีไป 1 แผงแล้วประจำเดือนก็ยังไม่มา มีวิธีไหนให้ประจำเดือนมาได้บ้างค่ะ กังวนใจอึดอัดตัว บางค่ะก็เจ็บจี๊ดๆที่เต้านม
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นจากที่ เล่ามา หากไม่ได้ตั้งครรภ์ ประจำเดือนที่คาดเคลื่อน อาจมาจากภาวะเครียด หรืออาจเป็นจากภาวะไข่ไม่ตก ที่พบได้บ่อยกรณีที่มีน้ำหนักตัวเกินค่ะแนะนำ ให้รอดูอาการก่อนนะคะ หากขาดประจำเดือนต่อเนื่องหลายเดือน แนะนำไปพบแพทย์เพื่อตรวจหาสาเหตุ และรับการรักษาอย่างเหมาะสมค่ะ